techiaith/cofnodycynulliad_en-cy huggingface dataset:
English: Thank you. Moving on now to Welsh Government support. Suzy Davies.
Welsh: Diolch. Symudwn ymlaen yn awr at gefnogaeth Llywodraeth Cymru. Suzy Davies.
English: Okay. Thank you very much for giving evidence today. We have no more time, so, if there is anything else that you really do want to share with us, please do write to us or contact us via Twitter or however is easiest for you. I know that Ruth is very good at getting in touch with us through Twitter. Thank you very much for your evidence, and I hope you will follow our work as a committee with this piece of work in particular.
Welsh: Ocê. Diolch yn fawr iawn am roi tystiolaeth heddiw. Nid oes mwy o amser gyda ni, felly, os oes unrhyw beth ychwanegol rydych chi really am ei rannu gyda ni, plis ysgrifennwch atom ni neu cysylltwch gyda ni ar trydar neu beth bynnag sy'n haws i chi. Rydw i'n gwybod bod Ruth yn dda iawn am gysylltu gyda ni ar trydar. Diolch yn fawr iawn i chi am roi tystiolaeth a gobeithio y byddwch chi'n dilyn yr hyn rydym ni'n ei wneud fel pwyllgor gyda'r darn o waith yma yn benodol.
English: Moving on to item 4, the motion under Standing Order 17.42 to resolve to exclude the public from the meeting for the following items of business, namely items 5 and 6. Is everyone content?
Welsh: Symudwn ymlaen nawr at eitem 4, sef cynnig o dan y Rheol Sefydlog i benderfynu gwahardd y cyhoedd o'r cyfarfod ar gyfer y busnes nesaf, sef eitemau 5 a 6. A ydy pobl yn hapus gyda hynny?
English: We move on now to item 7: film and major television production in Wales, and this is evidence session 4. We welcome Angharad Mair, chair of BAFTA Cymru; Sally Griffith, director of film and cinema for Chapter; and Hana Lewis, strategic manager of Film Hub Wales. Sorry that some Members are absent; they will be joining us shortly. As usual, we have questions on different themes, so if it's okay with you, we'll go straight to questions and there'll be an opportunity then for you to respond to our questions on different themes. Just from me to begin with: I just wanted to ask what your opinion is on the situation with regard to the film sector, not just in Wales but in the UK as a whole. Do you think that it's successful? Do you think there's room for improvement? What is your initial perspective on this? Thank you.
Welsh: Rydym ni'n symud ymlaen yn awr at eitem 7: cynyrchiadau ffilm a theledu mawr yng Nghymru - sesiwn dystiolaeth 4. Rydym ni'n estyn croeso i Angharad Mair, cadeirydd BAFTA Cymru; Sally Griffith, cyfarwyddwr ffilm a sinema canolfan Chapter a Hana Lewis, rheolwr strategol Canolfan Ffilm Cymru. Sori bod rhai o'r Aelodau dal ar eu cinio; byddan nhw'n dod nôl cyn hir. Fel arfer, rydym ni'n cael cwestiynau ar themâu gwahanol, ac felly, os yw'n iawn, byddwn ni'n mynd i mewn i gwestiynau ac wedyn bydd yna siawns i chi ymateb i'r hyn rydym ni'n gofyn lawr y lein ar themâu gwahanol. Jest gen i i gychwyn: jest eisiau gofyn beth yw eich barn chi ynglŷn â'r sefyllfa gyda'r sector ffilm, nid yn unig yng Nghymru ond ym Mhrydain ar hyn o bryd. A ydych chi'n credu ei fod e'n llwyddiannus? A ydych chi'n credu bod yna le i wella? Beth yw eich persbectif cychwynnol chi? Diolch.
English: And is there a strategy around all of that about how you go about investing in different projects, such as anime and so on? What is the thinking behind going for something like that, perhaps, or bidding for something like that, rather than another idea that might be put to you?
Welsh: Ac a oes yna strategaeth o gwmpas hynny o ran sut yr ydych chi'n mynd ati i fuddsoddi mewn projectau gwahanol, fel anime ac yn y blaen? Beth yw'r meddylfryd y tu ôl i, efallai, fynd am rywbeth fel yna, yn hytrach nag mewn rhyw fath o gysyniad gwahanol, er enghraifft?
English: What's your opinion about the fact that the panel in the first session said that not many major films, especially through the medium of Welsh, have been produced over the years, and perhaps there's no opportunity to screen films in Wales, to enable people to see what it being produced? Is the infrastructure there at present in order to allow people to find out about what's being created by Welsh people from Wales?
Welsh: Beth yw eich barn chi ynglŷn â'r ffaith bod y panel ar y cychwyn yn dweud efallai nad oes lot o ffilmiau mawr, yn enwedig yn y Gymraeg, wedi cael eu gwneud dros y blynyddoedd, ac efallai nad oes cyfle mor dda i ddangos ffilm yng Nghymru, i adael i bobl weld beth sy'n cael ei gynhyrchu yng Nghymru? A ydy'r infrastructure yna ar hyn o bryd er mwyn caniatáu i bobl wybod am yr hyn sydd yn cael ei greu gan Gymry o Gymru?
English: I think one of the important points that Roger Williams made this morning when he was talking about films and dramas through the medium of Welsh is that the majority of them are commissioned by S4C and, given that S4C has lost a substantial amount of its income over the past few years, and that now its income has been frozen, then there is less funding available for those Welsh-language productions. There are films being made in colleges and by individuals, but, in terms of major films, I thought his idea was interesting in terms of the need to fund but also the issues around plurality in the choice of which films should be funded and produced in the first place. So, I do think that we could look at whether there are alternative ways of funding films and drama output through the medium of Welsh.
Welsh: Rydw i'n meddwl mai un o'r pwyntiau pwysig a wnaeth Roger Williams, rydw i'n meddwl, y bore yma pan oedd e'n sôn am gynnyrch fel ffilm a dramâu yn yr iaith Gymraeg yw bod y rhan helaeth ohonyn nhw'n cael eu comisiynu gan S4C, ac, yn sgil y ffaith bod S4C wedi colli incwm sylweddol yn ystod y blynyddoedd diwethaf, a'i fod yn awr wedi cael ei rewi hefyd, mae llai o arian ar gyfer y cynnyrch Cymraeg hwnnw. Mae yna ffilmiau llai'n cael eu gwneud hefyd yn y colegau neu gan unigolion, ond, o ran y rhai mawr, roeddwn i'n meddwl bod ei syniad e'n ddiddorol o safbwynt yr angen i ariannu, ond hefyd y ffaith o ran plwraliaeth dewis pa ffilmiau i gomisiynu neu i'w hariannu yn y lle cyntaf. Ac felly, yn sicr, rydw i'n meddwl buasai modd edrych ar os oes ffyrdd gwahanol o ariannu ffilmiau a chynnyrch drama yn yr iaith Gymraeg.
English: Well, I think that one of those, certainly, is the issue raised this morning in terms of the importance - 'sustainability' I think was the word that was used - of that talented people in Wales can remain in Wales, if they wish to do so, in order to be able to work in the world of film and television. And so, I think it's about ensuring that productions are funded and that there is a way to fund them for the people who want to remain here, rather than just, as we heard this morning, some productions are eligible to be funded, but that they are major productions that come in from externally and then they use a location and leave without leaving a legacy. We do need to grow in Wales; we need to maintain that sustainability, certainly, and we need to support that. So, perhaps there is a need to look at ways of supporting productions so that we can have a viable sector in Wales and that that succeeds in growing.
Welsh: Wel, rydw i'n meddwl mai un o'r rheini, yn sicr, yw'r pethau sydd wedi cael eu codi'r bore yma o safbwynt pwysigrwydd - ' sustainability' rydw i'n meddwl oedd y gair - bod pobl dalentog yng Nghymru yn gallu aros yng Nghymru, os ydyn nhw'n dymuno gwneud hynny, er mwyn gallu gweithio ym myd ffilm a theledu, ac felly ceisio sicrhau bod cynyrchiadau'n cael eu hariannu a bod ffordd i'w hariannu nhw i bobl sydd eisiau aros yma, yn hytrach na dim ond, fel y clywsom ni'r bore yma, rhai cynyrchiadau'n gymwys i gael eu hariannu ond eu bod nhw'n gynyrchiadau mawr sy'n dod i mewn, defnyddio lleoliad ac wedyn gadael heb adael gwaddol ar eu hôl. Mae angen i ni dyfu yng Nghymru; mae angen inni gadw'r sustainability hwnnw, yn bendant, ac mae angen cefnogi hynny, felly. Efallai mae angen edrych ar ffyrdd o gefnogi cynyrchiadau er mwyn inni allu cael sector llewyrchus yng Nghymru a bod hwnnw'n llwyddo i dyfu.
English: I think that small festivals do an excellent job in different locations in Wales. I also work with Tinopolis and, near us, we have the Carmarthen Bay Film Festival, which does excellent work. That's also run by volunteers - a small team. Iris, which was mentioned, by now is incredible because I think it's on the world map in terms of what's been created there for a festival that brings people into Wales and sees the importance of it, and excellent films being made and a wonderful competition with a superb prize as well. In BAFTA, we have Sinemaes in the National Eisteddfod, where we have over 40 different screenings that are all through the medium of Welsh, and I think that's also important. So, what I would say, with regard to all of these things - Abertoir and so on - is that one wouldn't want one big festival detracting from those individual festivals because they do so such good work in their own areas. If there was enough funding to hold something that could bring all of these together, that would be excellent. But, I wouldn't want one major festival to detract from the wonderful work that is done in those individual festivals in different locations in Wales.
Welsh: Rwy'n meddwl bod gwyliau bach hefyd yn gwneud swydd ardderchog mewn gwahanol leoliadau yng Nghymru. Rydw i hefyd gyda Tinopolis ac, ar ein bwys ni, mae Carmarthen Bay Film Festival, sy'n gwneud gwaith gwych. Mae hwnnw hefyd yn cael ei redeg gan wirfoddolwyr - tîm bach. Mae Iris, fel a soniwyd, yn anhygoel erbyn hyn achos rwy'n meddwl ei fod e ar fap y byd o safbwynt beth sydd wedi cael ei greu yn fanna ar gyfer gŵyl sy'n dod â phobl mewn i Gymru ac yn gweld y pwysigrwydd, a ffilmiau gwych yn cael eu gwneud a chystadleuaeth arbennig iawn gyda gwobr ardderchog hefyd. O'n safbwynt ni gyda BAFTA, mae gyda ni Sinemaes yn yr Eisteddfod Genedlaethol, lle mae gennym ni dros 40 o wahanol ddangosiadau sydd i gyd yn yr iaith Gymraeg, ac rwy'n meddwl bod hynny hefyd yn bwysig iawn. Felly, buaswn i'n sôn, o ran y rhain i gyd - ac y mae Abertoir yn un arall hefyd - y buasai rhywun ddim eisiau bod un ŵyl fawr yn tynnu oddi ar y rheini achos eu bod nhw'n gwneud gwaith mor bwysig yn eu meysydd bach eu hunain. Wrth gwrs, pe bai digon o arian i gynnal rhywbeth a fuasai'n gallu cyplysu'r rheini i gyd hefyd, buasai hynny'n wych o beth. Ond, buaswn i ddim eisiau bod un peth yn tynnu oddi ar y gwaith gwych sy'n cael ei wneud mewn gwahanol leoliadau yng Nghymru.
English: I was listening to what was said this morning by people who know far more than I do in terms of how the funding is distributed and how difficult it is for many to access some of that money, and how there is a risk that major productions are funded that perhaps use locations here but then leave. I think those points that were made this morning were very interesting, and they know far more than I do, certainly.
Welsh: Roeddwn i'n gwrando ar yr hyn a oedd yn cael ei ddweud bore yma gan bobl sy'n gwybod yn lot gwell na fi o safbwynt sut mae'r arian yn cael ei ddosrannu a pha mor anodd yw e i nifer i gael rhywfaint o'r arian hwnnw, ac wedyn sut mae yna berygl bod cynyrchiadau mawr yn cael eu hariannu, efallai, sy'n defnyddio lleoliadau ond wedyn yn gadael. Roeddwn i'n meddwl bod y pwyntiau hynny'n ddiddorol iawn bore yma, ac maen nhw'n gwybod yn well na fi, yn sicr.
English: Well, it's likely to be a gap between what Film Cymru Wales is doing and what this fund can support. So, there is room, perhaps, to ask where a question on exhibitions falling into that gap and being under the watchful eye of the Government in future, because there is room to consider what you're talking about specifically there. Thank you.
Welsh: Wel, na, mae'n debygol o fod yn fwlch rhwng beth mae Ffilm Cymru yn gwneud a beth mae'r gronfa yma yn gallu cefnogi. Felly, mae yna le efallai i gwestiwn o exhibition yn cwympo i mewn i'r bwlch yna a bod o dan lygad y Llywodraeth yn y dyfodol, achos mae yna le yna i ystyried beth rydych chi'n sôn am yn benodol. Diolch.
English: In terms of smaller companies and companies producing for television rather than film, the Ofcom review into work in the nations and region concludes today, and I think that one of the points that many will raise there is that when someone has to prove whether there is a substantive base in Wales, then the commission has already been given before that's been proved. So, what happens very often is that commissioners and broadcasters give commissions to people they know, and what happens them is that someone opens an office with a desk and a chair in Cardiff in order to get some sort of base here, when, in reality, not all of the work is done in Wales. We need to ensure that those rules are far tighter and more robust to ensure that the talent we have in Wales and the talent that we can develop here in Wales can actually develop through these commissions that should most certainly be coming through to places outside of London. That's an important issue, particularly when we see something like Channel 4 saying that it's going to increase by 9 per cent by 2020 the amount of work that does go to places outside of London. It's important that here in Wales we somehow can regulate the fact that that work is produced in Wales and that the legacy is for Wales, rather than someone just coming in and leaving at the end of the production.
Welsh: O ran cwmnïau llai ac o ran cwmnïau, efallai, sy'n cynhyrchu mwy ar gyfer y teledu yn hytrach na ffilm, mae review Ofcom i mewn i waith sy'n cael ei wneud yn y nations and regions yn cau heddiw, ac rydw i'n meddwl mai un o'r pwyntiau y bydd sawl un yn codi gyda hwnnw yw pan fydd rhywun yn gorfod profi a oes yna substantive base yng Nghymru, mae comisiwn wedi cael ei roi cyn bod hwnnw'n cael ei brofi. Felly, beth sy'n digwydd yn aml yw bod comisiynwyr a darlledwyr yn rhoi comisiynau i'r bobl maen nhw'n adnabod, a wedyn beth sy'n digwydd yw bod rhywun, efallai, yn agor swyddfa desg-a-chadair yng Nghaerdydd er mwyn cael rhyw fath o base yma, lle, mewn gwirionedd, nid yw'r gwaith i gyd yn cael ei wneud yng Nghymru. Mae angen sicrhau bod y rheolau hynny'n dynnach o lawer er mwyn gwneud yn siŵr bod y dalent sydd gennym ni yma yng Nghymru a'r dalent rŷm ni'n mynd i allu ei thyfu yng Nghymru yn gallu tyfu o'r comisiynau hyn y dylai fod yn dod ar gyfer tu allan i Lundain yn bendant. Mae hynny'n rhywbeth pwysig, yn enwedig pan rŷm ni'n gweld rhywbeth fel Channel 4 nawr yn dweud eu bod nhw'n mynd i godi 9 y cant erbyn 2020 faint o waith fydd yn mynd allan. Mae'n bwysig, felly, yma yng Nghymru, ein bod ni rhywsut yn gallu rheoleiddio'r ffaith bod y gwaith hwnnw yn cael ei wneud yng Nghymru a bod y gwaddol ar ôl hefyd, yn hytrach na rhywun yn dod mewn a mynd allan eto.
English: I think that one of the important things that Hana has said is that, sometimes, in Wales we are perhaps guilty of thinking of ourselves as a small nation and see that as something negative, rather than seeing the many positive things that can come from the fact that we are a small nation - we're more likely to know each other and there is a way to forge those partnerships, and, even if they're not major financial partnerships, at least then the work that we do and the work that my colleagues here are doing enables people to speak to each other. Perhaps some kind of structure that could facilitate that would be something very important in Wales. That kind of boost would be able to assist the industry certainly, to ensure that that can happen, because we can do it far more easily than a large nation such as England. So, perhaps we do need some kind of specific structure for that to happen.
Welsh: Rydw i'n meddwl mai un o'r pethau pwysig mae Hana wedi eu dweud yw, ambell waith yng Nghymru efallai ein bod ni'n euog o feddwl amdanom ni'n hunain fel gwlad fach a'n bod ni'n gweld hynny'n rhywbeth negyddol, yn hytrach na gweld bod yna gymaint o bethau positif yn gallu dod o'r ffaith ein bod ni'n wlad fach - ein bod ni'n fwy tueddol o nabod ein gilydd a bod yna fodd creu partneriaethau, a, hyd yn oed os nad ydyn nhw'n bartneriaethau ariannol mawr, o leiaf mae'r gwaith rydym ni'n ei wneud a'r gwaith mae fy nghyfeillion i fan hyn hefyd yn ei wneud yn galluogi pobl i siarad â'i gilydd. Efallai fod unrhyw fath o strwythur sy'n galluogi hynny hefyd yn rhywbeth sy'n bwysig iawn yng Nghymru. Buasai hwb fel yna hefyd yn gallu bod yn help i'r diwydiant yn bendant, gan sicrhau bod hynny yn gallu digwydd, achos rydym ni yn gallu ei wneud e gymaint yn haws na gwlad fawr fel Lloegr. Felly, efallai fod angen rhyw fath o strwythur penodedig i hynny ddigwydd.
English: And, sometimes, films start in a small way, through things such as It's My Shout, and films that come to the fore there are then shown on S4C. So, they would start, perhaps, as a film on a very small scale and then, following success and following the fact that the film is worth being broadcast, it will be broadcast. We on Heno will soon be broadcasting a short film of 10 minutes' length that's been put together by one of the universities. It would be impossible for them to look at that in terms of large-scale distribution and so on. But because it is a small film that is worth being shown, that can happen via broadcasters such as S4C. I think that's important too, because these are the ways in which new talent can come through, perhaps more swiftly than in other countries, which goes back to the point that we can do things because we are a small nation, and we need to somehow maintain that structure. It's vital, because that's where major talents will emerge, and we don't want them to feel that they have to leave in order to produce their work. They can work here, and they can be appreciated here in order for them to then move on to the next project.
Welsh: Ac ambell waith mae ffilmiau'n dechrau mewn ffordd fach, fel gyda rhywbeth fel It's My Shout, ac mae ffilmiau sy'n dod i'r brig fanna wedyn yn cael eu dangos ar S4C. Felly, buasen nhw'n dechrau, efallai, fel ffilm ar raddfa fach iawn, a wedyn yn sgil llwyddiant ac yn sgil y ffaith bod y ffilm yn werth cael ei darlledu, mae'n cael ei darlledu. Byddwn ni ar Heno cyn bo hir yn darlledu ffilm fer o 10 munud sydd wedi cael ei gwneud gan un o'r prifysgolion. Buasai'n amhosibl iddyn nhw edrych ar hynny ar raddfa fawr, a distributors a'r math yna o beth. Ond wedi'i gwneud hi, a gan bod hi'n ffilm fach sy'n werth ei dangos, mae hynny yn gallu digwydd wedyn gyda darlledwyr fel S4C. Rydw i'n meddwl bod hynny'n hollbwysig hefyd, achos dyma'r ffyrdd yng Nghymru y mae'r dalent newydd yn gallu dod trwyddo, efallai yn gynt na mewn gwledydd eraill, sy'n mynd nôl at y pwynt ein bod ni yn gallu gwneud pethau achos ein bod ni'n wlad fach, a bod eisiau i ni rywsut gynnal y strwythur hwnnw. Mae'n hollbwysig achos o fanna mae'r talentau mawr yn dod yn y pen draw, ac nid ydym ni eisiau iddyn nhw deimlo eu bod nhw'n gorfod gadael er mwyn gallu creu gwaith. Maen nhw'n gallu creu gwaith fan hyn, ac maen nhw'n gallu cael eu gwerthfawrogi a symud ymlaen at y peth nesaf.
English: I think it's also important, from the point of work that is done in Wales, that that can inspire people at a community level to do this very work. I think one excellent example is what has happened with Y Gwyll/Hinterland. In that area, people in Tregaron and the surrounding area have gone about creating walking tours that follow the routes that you may have seen in the tv series. And it doesn't really matter if you've seen the production or not, as one leads to the other very successfully. They did a similar thing with Y Syrcas, a film produced in Tregaron. They again identified huge local potential for them in terms of attracting visitors to that area, and even creating things such as badges and walking tours, as I mentioned. So, certainly, it can be crucially important. And perhaps not enough is done at the moment to promote those locations in Wales, and I'd like to see that if that does happen. For example, with something like Their Finest, which was filmed in Solva in Pembrokeshire - the scenery was wonderful - how much was done to explain - ? In the film, it was Devon, but how much was done to explain that it was located in Wales, and how much should one lead to the other? But the funding, or some funding, should also come back to film and television from attracting tourists into Wales. I think both things sustain each other and that's very important.
Welsh: Rydw i'n meddwl ei bod hi'n bwysig hefyd, o safbwynt y gwaith sydd yn cael ei wneud yng Nghymru, fod hwnnw hefyd yn gallu ysbrydoli pobl yn gymunedol i fynd ati i wneud yr union waith yma. Rydw i'n meddwl mai un enghraifft wych yw'r hyn sydd wedi digwydd gydag Y Gwyll/Hinterland. Yn yr ardal honno, mae pobl Tregaron a'r ardal wedi mynd ati eu hunain i greu teithiau cerdded sy'n dilyn y daith y buasech chi wedi'i gweld ar y teledu yn y dramâu. Nid oes cymaint â hynny o ots os ydych chi wedi gweld y dramâu ai peidio - mae'r un yn arwain at y llall yn llwyddiannus iawn, iawn. Gwnaethon nhw hefyd yr un peth gyda ffilm Y Syrcas, a gynhyrchwyd yn Nhregaron. Gwnaethom ni weld unwaith eto y potensial mawr yn lleol iddyn nhw o ran denu ymwelwyr i'r ardal, a hyd yn oed creu pethau fel bathodynnau a theithiau cerdded unwaith eto, a'r math yna o beth. Felly, yn sicr, mae'n gallu bod yn hollbwysig. Efallai nad oes digon yn cael ei wneud ar hyn o bryd i hyrwyddo lleoliadau felly yng Nghymru, a byddwn i'n lico gweld hefyd, os yw hynny'n digwydd - . Hynny yw, er enghraifft, gyda rhywbeth fel Their Finest, a oedd wedi cael ei ffilmio lawr yn Solfach, sir Benfro - roedd y golygfeydd yn hyfryd - faint oedd yn cael ei wneud i esbonio - ? Hynny yw, Devon oedd e yn y ffilm, ond faint oedd yn cael ei wneud i esbonio mai Cymru oedd e, a faint dylai un peth arwain i'r llall? Ond dylai'r arian, rydw i'n meddwl, neu rywfaint o arian, ddod nôl hefyd i fyd ffilm a theledu o ddenu twristiaid i mewn. Rydw i'n meddwl bod y ffaith bod y ddau beth yn cynnal ei gilydd yn hollbwysig.
English: Okay. Sorry, we need to draw this session to a close. Time has beaten us. Thank you very much for coming in to give your evidence, and will be in contact if we have any further questions. Thank you very much. We'll have a two-minute break now.
Welsh: Ocê. Sori, mae'n rhaid i ni ddod i ben nawr. Mae'r amser wedi'n curo ni. Diolch yn fawr iawn i chi am ddod mewn, ac fe fyddwn ni'n cysylltu gyda chi os oes unrhyw gwestiynau ychwanegol gyda ni. Ond diolch yn fawr iawn. Dwy funud o seibiant.
English: We're back in public session now, so welcome to you. This is item 8 - film and major television production in Wales, evidence session 5. Welcome to Euros Lyn, director, and to Julian Lewis Jones, actor - far shorter titles than those of some of the other witnesses that we've had before you, but they're just as important, of course. We usually have themed questions from Members and then we'll ask for answers from you, so we won't ask you to make any opening statement; we'll go to Members for questions. I'll start: what's your perspective on the current situation of film in Wales and in the UK in general? Is it a positive picture? Is it something that's growing? Has it been revamped or do we need to develop the sector? What are your opening statements on that?
Welsh: Rydym ni'n gyhoeddus nawr, felly croeso i eitem 8 - cynyrchiadau ffilm a theledu mawr yng Nghymru, sesiwn dystiolaeth 5. Croeso i Euros Lyn, y cyfarwyddwr, ac i Julian Lewis Jones, actor - teitlau llawer llai nag oedd gan rhai o'r bobl sydd wedi dod i mewn cyn chi, mae'n rhaid i mi ddweud, ond teitlau'r un mor bwysig hefyd. Beth rydym ni'n ei gael fel arfer yw themâu gwahanol gan Aelodau o ran cwestiynau ac wedyn atebion gennych chi. Felly, fyddwn ni ddim yn gofyn i chi roi unrhyw fath o adroddiad cychwynnol; byddwn ni'n mynd i Aelodau gwahanol. Felly, i gychwyn gyda fi, beth yw eich persbectif chi o sefyllfa bresennol ffilm yng Nghymru ac ym Mhrydain yn gyffredinol? A ydy e'n rhywbeth sydd yn bositif? A ydy e'n tyfu? A ydy e'n rhywbeth yr ydych chi'n credu sydd ar ei newydd wedd, neu a ydych chi'n credu bod angen datblygu'r sector yn fwy? Beth yw eich syniadau cychwynnol chi yn hynny o beth?